open-index/open-wikipedia-markdown huggingface dataset:
سورہ الشمس

**الشمس** قرآن مجید کی 91 ویں سورت ہے۔

## نام

پہلے ہی لفظ ***الشمس*** کو اس کا نام قرار دیا گیا ہے۔

## زمانۂ نزول

مضمون اور انداز بیان سے معلوم ہوتا ہے کہ یہ سورت بھی مکۂ معظمہ کے ابتدائی دور میں نازل ہوئی ہے۔ مگر اس کا نزول اس زمانے میں ہوا جب مکہ میں رسول اللہ کی مخالفت خوب زور پکڑ چکی تھی۔

## موضوع اور مضمون

اس کا موضوع نیکی اور بدی کا فرق سمجھانا اور ان لوگوں کو برے انجام سے ڈرانا ہے جو اس فرق کو سمجھنے سے انکار اور بدی کی راہ چلنے پر اصرار کرتے ہیں۔ مضمون کے لحاظ سے یہ سورت دو حصوں پر مشتمل ہے۔ پہلا حصہ سورت کے آغاز سے شروع ہو کر آیت 10 پر ختم ہوتا ہے اور دوسرا حصہ آیت 11 سے آخر تک چلتا ہے۔ پہلے حصہ میں تین باتیں سمجھائی گئی ہیں۔ ایک یہ جس طرح سورج اور چاند، دن اور رات، زمین اور آسمان ایک دوسرے سے مختلف اور اپنے آثار و نتائج میں متضاد ہیں، اسی طرح نیکی اور بدی بھی ایک دوسرے سے مختلف اور اپنے آثار و نتائج میں متضاد ہیں۔ یہ دونوں نہ اپنی شکل میں یکساں ہیں اور نہ ان کے نتائج یکساں ہو سکتے ہیں۔ دوسرے یہ کہ اللہ تعالٰی نے نفسِ انسانی کو جسم، حواس اور ذہن کی قوتیں دے کر دنیا میں بالکل بے خبر نہیں چھوڑ دیا ہے بلکہ ایک فطری الہام کے ذریعہ سے اس کے لاشعور میں نیکی اور بدی کا فرق، بھلے اور بُرے کا امتیاز اور خیر کے خیر اور شر کے شر ہونے کا احساس اتار دیا ہے۔ تیسرے یہ کہ انسان کے مستقبل کا انحصار اس پر ہے کہ اس کے اندر تمیز، ارادے اور فیصلے کی جو قوتیں اللہ نے رکھ دی ہیں ان کو استعمال کر کے وہ اپنے نفس کے اچھے اور بُرے رحجانات میں سے کس کو ابھارتا ہے اور کس کو دباتا ہے۔ اگر وہ اچھے رحجانات کو ابھارے اور برے رحجانات سے اپنے نفس کو پاک کرے تو فلاح پائے گا۔ اور اس کے برعکس اگر وہ نفس کی اچھائی کو دبائے اور برائی کو ابھارے تو نامراد ہوگا۔

دوسرے حصے میں قوم ثمود کی تاریخی نظیر کو پیش کرتے ہوئے رسالت کی اہمیت سمجھائی گئی ہے۔ رسول دنیا میں اس لیے بھیجا جاتا ہے کہ بھلائی اور برائی کا جو الہامی علم اللہ نے انسان کی فطرت میں رکھ دیا ہے وہ بجائے خود انسان کی ہدایت کے لیے کافی نہیں ہے، بلکہ اس کو پوری طرح نہ سمجھنے کی وجہ سے ہی انسان خیر و شر کے غلط فلسفے اور معیار تجویز کر کر کے گمراہ ہوتا رہا ہے۔ اس بنا پر اللہ تعالٰی نے اس فطری الہام کی مدد کے لیے انبیا علیہم السلام پر واضح اور صاف صاف وحی نازل فرمائی تاکہ وہ لوگوں کو کھول کر بتائیں کہ نیکی کیا ہے اور بدی کیا۔ ایسے ہی ایک نبی، حضرت صالح علیہ السلام قوم ثمود کی طرف بھیجے گئے تھے۔ مگر وہ اپنے نفس کی برائی میں غرق ہو کر اتنی سرکش ہو گئی تھی کہ اُس نے اُن کو جھٹلا دیا اور اُس کا منہ مانگا معجزہ جب انھوں نے ایک اونٹنی کی شکل میں پیش کیا تو اُن کی تنبیہ کے باوجود اُس قوم کے ایک شریر ترین آدمی نے ساری قوم کی خواہش اور طلب کے مطابق اسے بھی قتل کر دیا۔ اس کا نتیجہ آخر کار یہ ہوا کہ پوری قوم تباہ کر کے رکھ دی گئی۔

ثمود کا یہ قصہ پیش کرتے ہوئے پوری سورت میں کہیں یہ نہیں کہا گیا ہے کہ اے قوم قریش، اگر تم ثمود کی طرح اپنے نبی محمد  کو جھٹلاؤ گے تو وہی انجام دیکھو گے جو ثمود نے دیکھا ہے۔ مکہ میں اس وقت حالات وہی موجود تھے جو صالح علیہ السلام کے مقابلے میں قوم ثمود کے اشرار نے پیدا کر رکھے تھے۔ اس لیے اُن حالات میں یہ قصہ سنا دینا بجائے خود اہل مکہ کو یہ سمجھا دینے کے لیے کافی تھا کہ ثمود کی یہ تاریخی نظیر ان پر کس طرح چسپاں ہو رہی ہے۔

زمرہ:اسلامی سانچے
زمرہ:تفسیری کام
زمرہ:سورتیں
زمرہ:عبرانی بائبل میں انبیاء
زمرہ:فلکیات سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
زمرہ:سعودی عرب میں مقامات عالمی ثقافتی ورثہ
انڈیانا جونز

امریکا اور سوویت یونین اور ان کے اتحادیوں کے درمیان جاری رہنے والی سرد جنگ نے جہاں دنیا کو تقسیم کیے رکھا وہیں ہالی وڈ کی فلمی دنیا کو بھی نت نئے موضوعات دئے۔ حال ہی میں ریلیز ہونے والی ہالی وڈ کی فلم انڈینا جونز نے ایک مرتبہ پھر سرد جنگ کی یاد تازہ کردی۔
Indiana Jones and the Kingdom of the Crystal Skull میں 1957 کے دور کو دکھایا گیا ہے جب سرد جنگ عروج پر تھی۔ فلم کی کہانی سے کچھ ایسا ظاہر کیا جاتا ہے کہ روس ایٹمی جنگ شروع کرنے ہی والا ہے۔ اس کہانی پر روس کی کمیونسٹ پارٹی نے شدید احتجاج کرتے ہوئے کہا ہے کہ یہ سراسرجھوٹ ہے۔ فلم میں Cate Blanchett نے روس کی خفیہ ایجنسی کے جی بی کے ایجنٹ کا کردار ادا کیا ہے۔

## حوالہ جات

زمرہ:آئرش افسانوی شخصیات
زمرہ:افسانوی پروفیسر
زمرہ:افسانوی جامعاتی شخصیات
زمرہ:امریکی افسانوی شخصیات
زمرہ:انڈیانا جونز
زمرہ:انگریزی فلمیں
زمرہ:روسی افسانوی شخصیات
زمرہ:فرانسیسی افسانوی شخصیات
زمرہ:فلم میں مردوں کے کردار
زمرہ:کنیکٹیکٹ کے افسانوی کردار
زمرہ:نیو جرسی کے افسانوی کردار
زمرہ:1981ء میں متعارف افسانوی کردار
نظیر اکبر آبادی

**نظیر اکبر آبادی** کا نام شیخ ولی محمد تھا۔ نظیر تخلص رکھ کر شاعری کی۔(1735-1740 کے عرصہ کے دوران پیدا ہوئے (ڈاکٹر رام بابو سکسینہ کے مطابق نادر شاہ کے دہلی حملہ کے وقت پیدا ہوئے تھے) دلی میں پیدا ہو‎ئے۔ آپ کے والد کا نام محمد فاروق تھاجو اپنے والدکی بارہ اولادوں میں سے صرف ایک ہی بچے تھے۔ ابھی چھوٹے ہی تھے کہ والدہ کے ساتھ آگرہ منتقل ہو گئے اور محلّہ تاج گنج میں مقیم ہوئے۔ ایک مکتب سے عربی اور فارسی کی تعلیم حاصل کی۔ طبیعت میں موزونیت فطرت سے ملی تھی اس لیے شاعری شروع کی۔ نظیر ایک سادہ اور صوفی منش آدمی تھے، ان کی ساری عمر معلمی میں بسر ہوئی۔ وہ قناعت پسند تھے، بھرت پور کے حکمرانوں نے دعوت نامے بھیجے پر انھوں نے قبول نہ کیے۔ وہ کسی دربار سے وابستہ نہیں ہوئے، آخری عمر میں فالج کی حالت میں مبتلا ہوئے اور 1830ء میں انتقال کرگئے۔ آپ کا مزار دہلی میں ہے۔
اردو کی نئ کتاب ہائ اسکول(اتر پردیش)نصاب میں شامل کتاب میں نظیر صاحب کی تاریخ پیدائش کے بارے ميں اختلاف کے ساتھ 1732/1735 لکھا گیا ہے۔

## شاعری

نظیر اکبر آبادی کی شاعری اپنی علاحدہ دنیا رکھتی تھی۔ انھوں نے میر وسودا کی بہارسخن بھی دیکھی اور دبستان لکھنؤ کی جوانی کا نکھار بھی لیکن ان کی آزاد منشی اور منفرد رنگ طبیعت نے انھیں کسی دبستان کا پابند نہیں ہونے دیا۔ آپکو آٹھ زبانوں پر عبور تھا۔ عربی فارسی اردو پنجابی بھاشا مارواڑی پوربی اور ہندی۔.. مشہور نظموں میں مفلسی، آدمی نامہ، روٹیاں، بنجارا نامہ، برسات کی بہاریں وغیرہ شامل ہیں۔

## عوامی شاعر
نظیر اکبر آبادی کو بجا طور پر اردو کاپہلا عوامی شاعر تسلیم کیا جا سکتا ہے وہ زندگی کے ہر پہلو پر گہری دلچسپی سے غور کرتے، شدت سے محسوس کرتے اور پھر اسے شاعری کا جامہ پہنا دیتے۔ وہ عوام کے شاعر تھے اور انھیں کے مسائل کو اپنی شاعری کا موضوع بناتے۔ عوامی رنگ رلیوں، چہل پہل، تفریح وغیرہ میں شوق و ذوق سے شریک ہوتے۔ اردو کے دوسرے شعرا کے یہاں فلسفہ ہے، تغزل ہے۔ لفظی و معنوی صنائع ہیں۔ جن سے اہل علم لطف اندوز ہوتے ہیں لیکن ان پڑھ انھیں سمجھ نہیں پاتے کیونکہ ان میں عوام کے دلوں کی دھڑکنیں نہیں ہوتیں۔ نظیر عوام کے شاعر تھے نیز وہ خالص ہندوستانی شاعر تھے۔ وہ ہندو مسلمان سب کے غم و ماتم میں شریک ہوتے۔ عید، شب برات، ہولی، دیوالی، دسہرہ غرض ہر تہوار پر نظمیں لکھتے تھے۔ ایک طرف خواجہ معین الدین چشتی کی تعریف کرتے تو دوسری طرف گرونانک کو بھی نذرعقیدت پیش کرتے ہیں۔ آپکو لسان العصر عوامی شاعر اور اردو شاعری کا چاسر اور اردو کا شکیسپیر بھی کہا گیا۔.

## حوالہ جات

زمرہ:1735ء کی پیدائشیں
زمرہ:1830ء کی وفیات
زمرہ:آگرہ کی شخصیات
زمرہ:اتراکھنڈ کے شعرا
زمرہ:اردو شعرا
زمرہ:اردو مذہبی مصنفین
زمرہ:انیسویں صدی کے ہندوستانی شعرا
زمرہ:انیسویں صدی کے مرد مصنفین
زمرہ:اٹھارویں صدی کے اردو مصنفین
زمرہ:اٹھاریں صدی کے ہندوستانی شعرا
زمرہ:برطانوی ہند کے اردو لکھاری
زمرہ:بھارت کے اردو مصنفین
زمرہ:بھارتی مرد شعرا
زمرہ:بھارتی مسلم شخصیات
زمرہ:بھارتی مصنفین
زمرہ:مغل دور کے اردو لکھاری
زمرہ:اٹھارہویں صدی کے مرد مصنفین
زمرہ:اتر پردیش کے شعرا
زمرہ:ویکی ڈیٹا سے مختلف مختصر وضاحت
زمرہ:اٹھارہویں صدی کے ہندوستانی مسلمان
زمرہ:انیسویں صدی کے بھارتی مرد مصنفین
گراف

* گراف (ریاضی)
* دالہ کا گراف
*

زمرہ:ضد ابہام صفحات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
ایکواڈور کا جغرافیہ

[250px|تصغیر|بائیں|[ایکواڈور کا نقشہ]]

ایکواڈور کے مغرب میں بحر الکاہل واقع ہے جو ملک کا 2,237 کلومیٹر لمبا ساحل بناتا ہے۔ اس کے علاوہ شمال میں ایکواڈور کی سرحد کی لمبائی کولمبیا کے ساتھ 590 کلومیٹر ہے، مشرق اور جنوب میں پیرو واقع ہے جس کے ساتھ سرحد کے لمبائی 1420 کلومیٹر ہے۔ ایکواڈور کا کل رقبہ بشمول گیلاپیگوس جزائر کے 283،560 مربع کلومیٹر ہے، جس میں سے 276،840 مربع کلومیٹر زمین اور 6720 مربع کلومیٹر پانی ہے۔


File:Cotopaxi, Normalroute.JPG



## حدود اربعہ
حوالہء نقشہ۔ جنوبی امریکا

## رقبہ
کل۔ 2 لاکھ 83 ہزار 5 سو 60 مربع کلومیٹر

زمین۔ 2 لاکھ 76 ہزار 8 سو 40 مربع کلومیٹر
پانی۔ 6 ہزار 7 سو 20 مربع کلومیٹر

زمینی سرحدیں ۔ کل 2010 کلومیٹر

[250px|تصغیر|بائیں|[ایکواڈور، خلا سے لی گئي تصویر]]

ساحل۔ 2,237 کلومیٹر

سمندری حدود۔ گیلاپیگوس جزائر اور بحرالکاہل میں 200 میل

### موسم
مختلف علاقے مختلف موسمی حالات رکھتے ہیں۔ ساحلی علاقہ سمندر کے گرم سرد ہواوں کے زیر اثر رہتا ہے جس کے برعکس سیعرا کا علاقہ پہاڑی ہونے کی وجہ سے مختلف آب و ہوا رکھتا ہے۔

### سطح سمندر سے بلندی
پست ترین۔ بحرالکاہل۔ 0 میٹربلند ترین۔ چمبورازو (Chimborazo)۔ 6,267 میٹر

### قدرتی وسائل
پٹرولیم۔ مچھلی۔ لکڑی۔ پن بجلی

### زمین کا استعمال
بمطابق اندازہ 1993ء،

قابل کاشت۔ 6 فیصد
فصلیں۔ 5 فیصد
خودرو جھاڑیاں۔ 18 فیصد
جنگلات۔ 56 فیصد
دیگر۔ 15 فیصد

### رقبہ زیر آبپاشی
بمطابق تخمینہ 1993ء، 8,650 مربع کلومیٹر

### قدرتی آفات
زلزلے، خشک سالیاں اور سیلاب، زمینی کٹاؤ، آتش فشانی عمل

### موجودہ ماحولیاتی مسائل
جنگلات کا غیر قانونی کٹاؤ، زمین کا کٹاؤ، زمین کی صحرا میں تبدیلی (Desertification)، پینے کے پانی کی نامناسب ترسیل، غیر قانونی شکار، پٹرولیم کی مصنوعات سے پیدا ہونے والی آلودگی

### عالمی ماحولیاتی معاہدے
شراکت۔ حیاتی تنوع (Biodiversity)، موسمی تبدیلی (Climate Change)، تبدیلی صحرا (Desertification)، اینڈینجر سپیشیز (خطرہ زدہ انواع)، لا آف سی (Law of the Sea)، اوزون لیئر پروٹیکشن (Ozone Layer Protection)، آبستان(wetlands)
دستخط شدہ۔ کلائمیٹ چینج کیوٹو پروٹوکول (Climate Change-Kyoto Protocol)، نیوکلیئر ٹیسٹ بین (Nuclear Test Ban)

جغرافیائی نوٹ۔ آندیس کے پہاڑی سلسلوں میں دنیا کا دوسرا بڑا آتش فشانی عمل

زمرہ:ایکواڈور
زمرہ:جغرافیہ ایکواڈور
ولایت آریانہ

تصغیر|آریانہ، تونس
**ولایت آریانہ** (عربی:ولاية أريانة‎) تیونس کے چوبیس صوبوں میں سے ایک صوبہ ہے۔ یہ تیونس کے شمال میں واقع ہے۔ اس کی آبادی 2004ء کی مردم شماری کے مطابق 4،22،000 (چار لاکھ بائیس ہزار) نفوس پر مشتمل ہے۔ اس کا صدر مقام آریانہ ہے۔

زمرہ:ولایت آریانہ
زمرہ:تونس جغرافیہ نامکمل
زمرہ:تونس کے صوبے
زمرہ:ولایات تونس
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
اینریکے تابارا

**اینریکے تابارا** (Enrique Tábara) لاطینی امریکا کے مشہور مصور تھے جو ہسپانوی مصوری اور تہذیب کے مکمل نمائندہ تصور کیے جاتے ہیں۔

## حوالہ جات

زمرہ:1930ء کی پیدائشیں
زمرہ:2021ء کی وفیات
زمرہ:ایکواڈوری مصور
زمرہ:ایکواڈوری شخصیات
زمرہ:گوایاکل کی شخصیات
زمرہ:ورائے حقیقت پسند فنکار
زمرہ:ایکواڈور میں موت
زمرہ:بیسویں صدی کے ایکواڈوری مصور
عالمی امن فوج

"امن جوئی"، جیسا کہ اقوام متحدہ نے تعریف کیا ہے، "ایسا طریقہ جو لڑائی سے بدحال ممالک میں امن کی حالت پیدا کرنے میں مددگار ہو۔" اَمن دستے ایسے علاقوں میں جہاں لڑائی تھم چکی ہو امن کی صورت حال کی نگرانی کرتے ہیں اور سابقہ لڑاکا گروہوں کو ایسے معاہدوں پر عمل درآمد میں مدد دیتے ہیں جو ان کے درمیان دستخط ہوئے ہوں۔ اس سہولت کی کئی صورتیں ہیں، جیسا کہ باہمی اعتماد بلند کرنے کے اقدام، اقتدار شراکت سجاوٹ، انتخابی سہارا، قانون کی حکومت مظبوطی اور معاشی اور معاشرتی ترقی۔ اقوام متحدہ کے امن دستوں میں فوجی، پولیس افسر اور دوسرے سولین شامل ہو سکتے ہیں۔ یہ لوگ نیلی ٹوپیاں پہنتے ہیں، اس لیے اکثر "نیل ٹوپے" کہلاتے ہیں۔

یہ خبریں عام ہوئی ہیں کہ اقوام متحدہ کے امن دستے متاثرہ ممالک میں بچوں پر جنسی تشدد میں ملوث رہے ہیں۔

## مزید دیکھیے
* نوبل امن انعام

## حوالہ جات

زمرہ:اقوام متحدہ
زمرہ:نوبل انعام یافتہ تنظیمیں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:بری افواج
زمرہ:1948ء کی تاسیسات
زمرہ:اقوام متحدہ کی جانب سے قائم کی گئی تنظیمیں
ولایت قبلی

تصغیر|قبلی، تیونس
**ولایت قبلی** تیونس کے چوبیس صوبوں میں سے ایک صوبہ ہے۔ یہ تیونس کے شمال وسطیٰ میں واقع ہے اور اس کی سرحدیں الجزائر سے ملتی ہیں۔ اس کا کل رقبہ 22،084 کلومیٹر ہے اور اس کی آبادی 2004ء کی مردم شماری کے مطابق 143،000 نفوس پر مشتمل ہے۔ اس کا صدر مقام قبلی ہے۔

## جغرافیہ
موسم سرما میں قبلی کا موسم نہایت ہی غیر موزوں ہے (رات میں انتہائی ٹھنڈا) اور گرمیوں میں (انتہائی گرم)۔ یہ علاقہ بہار اور خزاں کے موسم میں دورے کے لیے بہت اچھا ہے۔

## قصبے اور دیہات
* دوز
* جمنہ
* قبلی (صدرمقام)

زمرہ:ولایت قبلی
زمرہ:تونس جغرافیہ نامکمل
زمرہ:تونس کے صوبے
زمرہ:ولایات تونس
زمرہ:ویکی ڈیٹا سے مطابقت رکھنے والی مختصر تفصیل
زمرہ:تونس میں 1980ء کی دہائی کی تاسیسات
زمرہ:1981ء کی تاسیسات
حبیب بورقیبہ

[تصغیر|[منستر میں حبیب بورقیبہ کا مزار]]
**حبیب بورقیبہ** (عربی : حبيب بورقيبة ) ( 03اگست 1903ء - 6اپریل 2000ء) تیونس کے بانی، سیاستدان اور جمہوریہء تیونس کے پہلے صدر تھے، جن کی صدارت 25 جولائی، 1957ء سے 07 نومبر، 1987ء تک رہی۔ اپنے دور صدارت میں ترقی و جدت پسندی کے مغربی تقلید پرمبنی اصلاحات کے نفاذ کی بدولت اکثر اُن کا موازنہ ترکی کے مصطفٰی کمال اتاترک سے بھی کیا جاتاہے۔ ليكن عام طور پر اسلام اور مسلمان كے خلاف كام كرتے تہے- حبیب بورقیبہ کے دور اقتدار میں تعلیم حکومت کی اولین ترجیح رہی جبکہ عورتوں کے حقوق کے حوالے سے بھی حبیب بورقیبہ نے عرب اور اسلامی دنیا کے مقابلے میں وسیع تر اصلاحات کا نفاذ یقینی بنایا۔ انھوں نے ایک سے زیادہ شادیاں کرنے پر پابندی لگائی اور طلاق کو قانونی شکل دی۔ لڑکیوں کی کم عمری میں شادی کے حوالے سے، انھوں نے شادی کے لیے لڑکی کی عمر کی کم سے کم حد 17 سال مقرر کی۔ انھوں نے اگست 1956ء میں انقلابی قانونی اصلاحات نافذ کیں، جس کی بدولت عورتوں کو تاریخی حقوق اور تحفظ ملا اور تیونس کا معاشرہ اچانک بدل گیا۔

## حوالہ جات

زمرہ:اسلامی اشتراکیت پسند
زمرہ:اسلامیت کے نقاد
زمرہ:افریقی سیاسی رہنماؤں کے رہنمائی سانچے
زمرہ:بیسویں صدی کی تونسی شخصیات
زمرہ:تا حیات صدور
زمرہ:تونس شہر میں وفات پانے والی شخصیات
زمرہ:تونس کے وزرائے اعظم
زمرہ:تونس کے وزرائے خارجہ
زمرہ:تونسی اشتراکیت پسند
زمرہ:تونسی انقلابی
زمرہ:تونسی بیرون ملک قید افراد
زمرہ:تونسی سیاستدان
زمرہ:تونسی شخصیات
زمرہ:تونسی صدور
زمرہ:تونسی وکلاء
زمرہ:جدید تاریخ تونس
زمرہ:سائنسز پو کے فضلا
زمرہ:سرد جنگ کے رہنما
زمرہ:عرب قوم پرست
زمرہ:فرانس کے قیدی اور زیر حراست افراد
زمرہ:فضلا جامعہ پیرس
زمرہ:فعالیت پسند آزادی
زمرہ:فوجی تاخت میں معزول شدہ قائدین
زمرہ:گاندھیائی شخصیات
زمرہ:منستیر کی پیدائشیں
زمرہ:منستیر کی وفیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1903ء کی پیدائشیں
زمرہ:2000ء کی وفیات
زمرہ:3 اگست کی پیدائشیں

زمرہ:تونس کے وزرائے دفاع
طوفان مالا

**طوفان مالا** ایک انتہائی درجہ کا طوفان تھا جو 2006ء میں برما یا میانمار پہ آ گر پڑا۔ یہ 2008ء کے نرگس سمندری طوفان سے پچھلا گرنے والا انتہائی درجہ کا سمندری طوفان تھا۔

## حوالہ جات

زمرہ:2006ء میں برما
زمرہ:قدرتی آفات
زمرہ:طوفان
زمرہ:ویکی ڈیٹا سے مطابقت رکھنے والی مختصر تفصیل
مثنوی مولانا روم

تصغیر|مثنوی مولانا روم
**[[مثنوی]] مولانا رُوم** جو **مثنوی مولوی معنوی** سے بھی معروف ہے، ایک کتاب ہے جس نے مولانا کے نام کو آج تک زندہ رکھا ہوا ہے اور جس کی شہرت اور مقبولیت نے ایران کی تمام تصانیف کو پیچھے چھوڑ دیا ہے۔ اس کے اشعار کی مجموعی تعداد، (جیسا کہ کشف الظنون صفحہ 1589 جلد 2 مکتبہ طباعت دار احیاء التراث العربی بیروت لبنان میں ہے) 26660 ہے۔ مشہور یہ ہے کہ مولانا نے چھٹا دفتر ناتمام چھوڑا تھا اور فرمایا تھا کہ


باقی ایں گفتہ آید بی گماں 
در دل ہر کس کہ باشد نور جاں


اس پیشین گوئی کا مصداق بننے کے لیے بہت سے افراد نے کوششیں کیں اور مولانا سے جو حصہ رہ گیا تھا اسے پورا کیا، لیکن حقیقت یہ ہے کہ مولانا نے بیماری سے نجات پا کر خود اس حصے کو پورا کیا تھا اور ساتواں دفتر لکھا تھا جس کا مطلع یہ ہے


اے ضیا الحق حسام الدیں سعید 
دولتت پائندہ عمرت بر مزید


## مثنوی کی شہرت اور مقبولیت
مثنوی کو جس قدر شہرت اور مقبولیت حاصل ہوئی، فارسی کی کسی کتاب کو آج تک نہیں ہوئی۔ صاحب مجمع الفصحا نے لکھا ہے کہ ایران میں چار کتابیں جس قدر مقبول ہوئیں، کوئی نہیں ٰہوئی۔

شاہ نامہ
گلستان
مثنوی روم
دیوان حافظ

ان چاروں کتابوں کا موازنہ کیا جائے تو مقبولیت کے لحاظ سے مثنوی کو ترجیح ہوگی۔ مقبولیت کی ایک بڑی دلیل یہ ہے کہ علما و فضلا نے مثنوی کو جس قدر اہمیت دی اور کسی کتاب کو نہیں دی۔ کشف الظنون ایک مشہور شرح ہے۔ جس کے بعد بھی کئی شرحیں لکھی گئی مثلا شرح محمد افضل الہ آبادی، و ولی محمد، و عبد العلی بحر العلوم و محمد رضا وغیرہ وغیرہ۔ چند شرحیں جو مثنوی روم کی لکھی گئی اور جن کا نقشہ کشف الظنون سے ماخوذ ہے مندرجہ ذیل ہے

### مثنوی کی شرحیں
مولی مصطفی بن شعبان سودی کی شرح چھ جلدوں میں ہے
شیخ اسماعیل انقروی یہ بھی چھ جلدوں میں ہے
کمال الدین خوارزمی کی کنوز الحقائق 
عبد اللہ بن محمد رئیس الکتاب درویش علمی۔ یہ جلد اول کی شرح ہے۔ یوسف المتوفی نے 953 میں مثنوی کا خلاصہ کیا تھا، یہ اس کی شرح ہے۔
طریفی حسن چلپی کی کاشف الاسرار، بعض اشعار کی شرح ہے۔
علاؤ الدین مصنفک حسین واعظ، خلاصہ مثنوی کی شرح ہے، اس کے دیباچے میں دس مقالے ہیں جس میں اصطلاحات تصوف اور فرقہ مولویہ کے مشائخ کے حالات ہیں۔
شیخ عبد المجید سیواسی، سلطان احمد کے حکم سے تصنیف ہوئی۔
علائی بن یحیی واعظ شیرازی اسماعیل ودہ کی ازھار مثنوی۔ صرف احادیث و آیات قرآنی و الفاظ مشکلہ کی شرح ہے۔

کلید مثنوی، اشرف علی تھانوی نے 24 جلدوں میں اردو زبان میں شرح لکھی ہے۔ معلومات و رموز و حقائق تصوف کا جو سمندر مثنوی میں پوشیدہ ہے اس کی تفصیلات کے لیے یہ شرح بے نظیر ہے۔ اس کو ادارہ تالیفات اشرفیہ ملتان نے چھپا ہے۔

## حوالہ جات

زمرہ:فارسی مثنوی
زمرہ:فارسی نظمیں
زمرہ:مثنوی مولانا رومی
زمرہ:فارسی کی منظوم داستانیں
زمرہ:کامنز زمرہ جس کا ربط ویکی ڈیٹا پر ہے
زمرہ:صوفیانہ ادب
زمرہ:علم کلام
زمرہ:کتب اہل سنت
زمرہ:اسلامی الٰہیات پر کتابیں
زمرہ:ماتریدی ادب
زمرہ:ویکی ڈیٹا سے مطابقت رکھنے والی مختصر تفصیل
زمرہ:رومی کی تصانیف
نیولا

تصغیر|نیولا

ایک چھوٹا سا جانور ہے جو بلیوں سے ملتا جلتا ہے اور دنیا کے گرم علاقوں میں پایا جاتا ہے۔ نیولوں کو اس بات سے عموما یاد کیا جاتا ہے کہ اس کی سانپ کی دشمنی بہت مشہور ہے اور اکثر سپیرے اس کی اور سانپ کی لڑائی کروا کر روٹی کماتے ہیں۔ یہ سانپ کو تیزی سے مار سکتا ہے اور حیرت انگیز طور پر اس پر سانپ کا زہر اثر نہیں کرتا۔

## نگار خانہ

File:Cusimanse.jpg|
File:Smit.m.rhinogale.melleri.jpg|
File:Suricata.suricatta.6860.jpg|
File:Galerella flavescens.jpg|
File:Baby Mongooses.jpg|


زمرہ:افریقا کے ممالیا
زمرہ:ایشیا کے ممالیا
ماہنامہ آفاق

ٹورانٹو سے چھپنے والا مجلہ جو عام طور پر ماہوار شائع ہوتا ہے۔ یہ کینیڈا میں بسنے والے پاکستانی نژاد افراد کی دلچسپی کے موضوعات پر لکھتا ہے۔ پاکستان سے متعلق حالات کا بین الاقوامی نتاظر میں تجزیہ شامل ہوتا ہے۔ کینیڈا میں بسنے والے مسلمانوں کے مسائل پر مدبرانہ مضامین بھی شائع ہوتے ہیں۔ اس کے علاوہ اسلام، سیرت، قران اور اسلامی تاریخ پر بھی اچھے مضامین چھپتے ہیں۔ معروف کالم نگاروں میں مظفر اقبال، عابد اللہ جان، شاہین آفاقی، نذیر صدر (مرحوم)، ظفر بنگش شامل ہیں۔ تقریباً 58 صفحات پر مشتمل ہوتا ہے۔ ٹوارنٹو میں یہ بلامعاوضہ دستیاب ہے، دیگر شہروں میں بذریعہ ڈاک منگوایا جا سکتا ہے۔ 2008ء سے پاکستان میں بھی دستیاب ہے۔

زمرہ:مجلات
ذاتی کمپیوٹر

تصغیر|بائیں|240px|میزی کمپیوٹرکی تشریح
**ذاتی کمپیوٹر** یا پرسنل کمپیوٹر ، ایک ایسا کمپیوٹر ہے جس کی قیمت، جسامت اور اہلیت اِس کو افراد کے لیے مفید بناتی ہے اور یہ خصوصاً صارف کے براہِ راست اِستعمال کے لیے مقصود ہوتا ہے، جبکہ کمپیوٹر اور صارف کے درمیان کوئی عامل حائل نہ ہو۔ 
آج کل کے ذاتی کمپیوٹر تین اقسام کے ہیں: **میزی کمپیوٹر** یا ڈیسک-ٹاپ(desktop computer)، **[[لیپ ٹاپ]]** (laptop) اور ٹیبلٹ کمپیوٹر (tablet PC)۔ سب سے عام آپریٹنگ سسٹم (operating system) مائیکروسافٹ وِنڈوز، میکنتاش عملیاتی نظام اور لینکس ہیں۔ 
ایک ذاتی کمپیوٹر گھریلو کمپیوٹر یا دفتری کمپیوٹر ہوتا ہے جو اکثر لوکل ایریا نیٹ ورک (local area network)سے منسلک ہوتا ہے۔ ذاتی کمپیوٹر کی منفرِد خصوصیت یہ ہے کہ اِس کو بیک وقت صرف ایک صارِف اِستعمال کر سکتا ہے۔

## حوالہ جات

زمرہ:ذاتی کمپیوٹر
زمرہ:امریکی ایجادات
زمرہ:دفتری سازوسامان
زمرہ:کمپیوٹر کی اقسام
زمرہ:گھریلو اطلاقیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ٹائم (رسالہ) کی سال کی شخصیت
زمرہ:شمارندکاری بلحاظ شمارندی نمونہ
زمرہ:فرانسیسی ایجادات
اولیہ ذخیرہ

**اولیہ ذخیرہ** (Primary Storage)، جو آج کل یادداشت (Memory) کے نام سے جانا جاتا ہے، ایک مواد ذخیرہ خانہ ہے جس پر شمارِند کو بلاواسطہ دَسترس ہوتی ہے۔ مرکزی عملی اِکائی (Central Processing Unit) لگاتار اوّلیہ ذخیرہ میں موجود ہدایات کو پڑھتا اور اُن پر عمل درآمد کرتا رہتا ہے۔ مواد، جو سرگرمئ عمل ہوتا ہے، بھی اولیہ ذخیرہ میں ہم آہنگ انداز میں ذخیرہ کیا جاتا ہے۔ 
تصادفی تقربی یادداشتہ (Random Access Memory) ایک پُرزہ ہے جو شمارِندی مواد (Data) کی ذخیرہ اندوزی کے لیے اِستعمال ہوتا ہے۔ تصادفی تقربی یادداشتہ، اوّلیہ ذخیرہ کی ایک قسم ہے۔
رینڈم ایکسس میموری

بائیں|تصغیر|تصادفی رسائی یادداشتہ کی مثال.
تصادفی رسائی سٹوریج (یادداشت)، ذخیرۂ شمارندی مواد ( Data Storing )کی ایک مثال ہے۔ آج کل یہ مختصر برقیاتی دور (Integrated Circuit) کی شکل اِختیار کرچکا ہے جس سے اِس میں موجود شمارِندی مواد تک بے ترتیبی کی حالت میں رسائی حاصل کی جا سکتی ہے۔ چنانچہ لفظ بے ترتیبی یا بے قاعدگی (Random) اِس بات کی نشان دہی کرتی ہے کہ مواد(DATA )کے کسی بھی ٹکڑے تک کسی بھی وقت رسائی حاصل کی جا سکتی ہے اِس بات کی پروا کیے بغیر کہ آیا اِس ٹکڑے یا حصۂ(Part )کا تعلق پچھلے موادی ٹکڑے( Access Randomly )سے ہے یا نہیں۔
یہ عموماً طیران پزیر (Volatile) قسم کے یادداشتوں سے مربوط ہے جیسا کہ حرکی تصادفی رسائی سٹوریج( بدلنے والا ڈیٹا)(Dynamic Random Access Memory)، جہاں معلومات اُس وقت ختم ہوجاتی ہیں جب بجلی کی فراہمی معطّل کردی جاتی ہے۔ یعنی اِس قسم کے یادداشتوں میں معلومات یا مواد اُس وقت تک ذخیرہ کیا جا سکتا ہے جب تک بجلی اُن کو فراہم کی جا رہی ہو۔ ان ریمز کا ڈیٹا کی رفتار یعنی بس سپیڈ ( Bus Speedکا فرق ہے۔. تاہم، تصادفی تقربی یادداشتہ کی کئی اور اقسام بھی ہیں جیسا کہ رَوم (ROM) اور فلَیش یادداشتہ کی ایک قسم جسے نار فلَیش (NOR-Flash) کہاجاتا ہے۔ RAMکے کئی ماڈل آئے ہیں۔

## مزید دیکھیے
* ساکن تصادفی رسائی سٹوریج
* حرکی تصادفی رسائی سٹوریج

زمرہ:امریکی ایجادات
زمرہ:کمپیوٹر میموری
زمرہ:معمارئ کمپیوٹر
زمرہ:ویکی ڈیٹا سے مطابقت رکھنے والی مختصر تفصیل
خلوی دیوار

**خلیائی دیوار** (انگریزی:Cell wall) ایک سخت اور غیر لچکدار تہ جو خلیہ کا احاطہ کرتی ہے، خلوی جھلی سے باہر واقع ہوتی ہے۔ خلوی دیوار خلیہ کے تصغیر|250px|بائیں|نباتاتی خلیے اور درمیان میں شفاف خلوی دیوارساخت کو سہارا اور تحفظ فراہم کرتی ہے۔ یہ دیوار مقطار کی طرح کام کرتی ہے۔ جب پانی خلیہ کے اندر داخل ہوتا ہے تو خلوی دیوار خلیہ کو زیادہ پھیلاؤ سے بچاتی ہے۔ خلوی دیوار نباتاتی، بیکٹیریا اور الجی وغیرہ کے خلیات کے باہر پائی جاتی ہے۔ جبکہ تمام جانور اور زیادہ تر پروٹیسٹ (یک خلوی جاندار) کے خلیہ کے گرد خلوی دیوار نہیں ہوتی۔مختلف نوع کے جانداروں میں خلوی دیوار مختف مواد سے بنا ہوتا ہے۔ نباتات میں خلوی دیوار کا مضبوط تیرین حصہ ایک کثیر ترکیبی کاربو ہائیڈریٹ ہے جسے سیلیولوز کہتے ہیں۔ بیکٹیریا میں خلوی دیوار پیپٹیڈوگلائیکان سے بنی ہوتی ہے۔

## خصوصیات
خلوی دیوار خلیہ کو سخت اور مضبوط بناتی ہے جس سے خلیہ کی حفاظت ہوتی ہے۔ تصغیر|250px|بائیں|پودے کا خلیہ اور خلوی دیوار (سبز رنگ میں). کثیر خلوی جانداروں میں خلوی دیوار کی یہ خصوصیت جاندار کو اپنا ڈھانچا اور شکل بنانے اور برقرار رکھنے میں بہت معاون ثابت ہوتی ہے۔ خلوی دیوار بڑے جسامت کے مالیکیول جو خلیہ کے لیے نقصان دہ ہو سکتے ہیں کو خلیہ کے اندر جانے سے روکتی ہے۔ خلوی دیوار ایک ایسا ماحول بناتی ہے جس سے خلیہ پانی کی کمی و بیشی سے بچا رہتا ہے۔ خلوی تقسیم کے دوران خلوی دیوار کی ترکیب و خصوصیات میں تبدیلی آسکتی ہے۔

### سخت گیری
کئی خلیات میں خلوی دیوار نیم سخت گیر ہوتی ہے جس کا مطلب ہے کہ ان خلیات میں خلوی دیوار ایک خاص شکل قائم رکھنے کی بجائے مڑ سکتی ہے۔ اس کی ایک مثال یہ بھی ہے جب پودا مرجھا جاتا ہے تو اُس کے پتّے زمین کی طرف رُخ کرلیتے ہیں۔ باقی تمام خلیات کی خلوی دیواریں غیر لچکدار ہوتی ہیں۔ پودوں میں **ثانوی خلوی دیوار** ایک پتلی اور اِضافی سیلیولوز کی بنی تہ ہوتی ہے۔ لکڑی اور چھلکے دونوں کے خلیات کی ثانوی خلوی دیواری ہوتی ہیں۔ پودوں کے اَور حصّے مثلاً پتّے کی ڈنڈی بھی ثانوی خلوی دیوار حاصل کرسکتی ہے تاکہ طبعی عوامل سے بچ سکے۔

### نفوذ پذیری
کئی نباتاتی خلیوں کی اِبتدائی خلوی دیوار نیم نفوذ پزیر ہوتی ہے اور صرف چھوٹے جسامت کے پروٹین و مالیکیولوں کے آمد و رفت کی اِجازت دیتی ہے۔

زمرہ:خلیہ
زمرہ:نباتی فعلیات
زمرہ:نباتیات
زمرہ:چھوٹے پیغام خانوں کا استعمال کرنے والے مضامین
زمرہ:خلیائی حیاتیات
زمرہ:کائی
زمرہ:جراثیم
زمرہ:پھپھوند
زمرہ:تشریح نباتات
کثافت

تصغیر|مختلف کثافت کے ساتھ رنگدار مائع

کسی چیز کی وہ مقدار جو کسی خاص رقبہ میں سمائے، اُس چیز کی **کثافت** کہلاتی ہے۔ علمِ طبیعیات میں، کثافت کسی چیز کی کمیت اَور اُس کے حجم کے درمیان نسبت ہے اور اِسے کمیت کو حجم پر تقسم کرکے حاصل کیا جاتا ہے۔ اِکائیوں کے بین الاقوامی نظام(SI) میں اِس کی اِکائی کلوگرام فی مکعب میٹر (kg/m³) ہے۔ اِس کے لیے بسا اوقات گرام فی مکعب سنٹی میٹر (g/cm³) کی اِکائی بھی اِستعمال کی جاتی ہے۔ حسابی طریقے سے یوں لکھا جاتا ہے:
:  \rho = \frac{m}{V}

اِس مساوات میں \rho کثافت کی علامت ہے اور اِسے ‘‘رھو’’ پڑھاجاتا ہے۔ {m} کمیت کو ظاہر کرتا ہے جبکہ {V} زیرِ مشاہدہ جسم کا حجم ہے۔

تاریخ
ایک اچھی طرح سے جانا جاتا ہے لیکن شاید غیر مستند کہانی میں، آرکمڈیج بادشاہ Hiero کے سنار، سستی مصر دیوتاوں کے لیے وقف ایک سنہری چادر کی تیاری کے دوران سونے کی خورد برد اور ایک دوسرے کے ساتھ اس کی جگہ کیا گیا تھا کہ آیا تعین کرنے کا کام دیا گیا تھا . [3] آرکمڈیج پتہ تھا کہ انیدوست سائز کی چادر جس کا حجم بڑے پیمانے پر کے ساتھ مقابلے میں آسانی سے حساب کیا جا سکتا ہے ایک کیوب میں کچل دیا جا سکتا ہے ؛ لیکن بادشاہ نے اس کی حمایت نہیں کی . ہکا بکا رہ جانے والے، آرکمڈیج ایک وسرجن غسل کر لیا اور وہ پانی کی نقل مکانی کے ذریعے سونے کی چادر کے حجم کا تخمینہ لگانا بھی کر سکتا ہے کہ میں داخل ہونے پر پانی کے اضافے سے مشاہدہ ہے کہا جاتا ہے۔ اس دریافت کے بعد، انھوں نے اپنے غسل سے leapt اور سڑکوں چللا، سے ننگے بھاگ گیا "یوریکا ! یوریکا !" ( Εύρηκα ! یونانی "میں نے یہ محسوس کیا ہے ") . اس کے نتیجے میں، اصطلاح " یوریکا" عام زبان میں داخل ہوا اور روشن خیالی کی ایک لمحے کی نشان دہی کرنے سے آج استعمال کیا جاتا ہے۔
یہ قیاس جگہ لے لی کی کہانی سب سے پہلے فن تعمیر کا Vitruvius کی کتابوں میں لکھی شکل میں شائع، دو صدیوں کے بعد . [4] بعض اہل علم کے طریقہ کار ہے کہ عین مطابق پیمائش کی ضرورت ہوتی ہے کہ دوسری چیزوں کے درمیان کہہ، اس کہانی کی صداقت پر شک کیا ہے وقت بنانے کے لیے مشکل رہا . [5] [6]
کثافت کے لیے مساوات ( ρ = M / V ) سے، بڑے پیمانے پر کثافت حجم سے تقسیم بڑے پیمانے پر کی اکائیاں ہیں۔ بڑے پیمانے پر اور حجم کو ڈھکنے بہت سے مختلف magnitudes کے کے بہت سے یونٹس ہیں کے طور پر وہاں کے استعمال میں بڑے پیمانے پر کثافت کے یونٹوں کی ایک بڑی تعداد ہیں۔ کیوبک میٹر (کلو / M3 ) اور کیوبک سینٹی میٹر ( G / cm3 ہے ) فی گرام کا تٹرکشک فی یونٹ کلو گرام کی SI یونٹ density.1،000 کلو کے لیے شاید سب سے زیادہ عام طور پر استعمال یونٹس ہیں / M3 1 G / cm3 ہے برابر ہے .، صنعت میں ( کیوبک سینٹی میٹر باری باری . ایک milliliter یا ایک سی سی کے کہا جا سکتا ہے ) بڑے پیمانے کے دوسرے بڑے یا چھوٹے یونٹس اور یا حجم اکثر زیادہ عملی ہیں اور امریکا روایتی یونٹس استعمال کیا جا سکتا ہے۔ کثافت کی سب سے عام یونٹس میں سے کچھ کی ایک فہرست کے لیے ذیل میں ملاحظہ کریں
## مزید دیکھیے
* کثافت اضافی


زمرہ:تعارفی طبیعیات
زمرہ:مسلسلہ میکانیات
زمرہ:طبیعی کیمیا
زمرہ:طبیعی مقداریں
زمرہ:طبیعیاتی تصورات
زمرہ:موسمیات کے بنیادی تصورات و مظاہر
زمرہ:کیمیائی خواص
زمرہ:مادہ
مرکز فضیلت اردو

**مرکز فضیلت اردو** مقتدرہ قومی زبان پاکستان کا اردو اطلاعیات کے حوالے سے ایک اہم شعبہ/منصوبہ ہے جو کمپیوٹر اور مقامی کاری کے میدان میں اردو معیار بندی کے تمام متعلقہ امور کی تحقیق اور ترقیاتی سرگرمیوں کے لیے مصروف عمل ہے۔

اردو کو پاکستان میں بطور دفتری، عدالتی اور تعلیمی زبان نافذ کرنے اور قومی و عالمی صائب الرائے اداروں اور حکومت پاکستان کے لیے اردو معیار بندی اور علمی معاونت میں تحقیق و ترقی کا فریضہ انجام دینے کے لیے مختصرالمدتی اور طویل المدتی پالیسی، طریقے اور ذرائع مہیا کرنے کے نقطۂ نظر سے مقتدرہ قومی زبان کے اندر ایک مرکز فضیلت قائم ہے۔

اس منصوبے کا مقصد نستعلیق خط (فونٹ)، کمپیوٹر کی گرامر اور مشینی ترجمہ کاری جیسے سافٹ ویئر (سافٹ ویئر) تیار کرنا ہے۔

ایک دوسرا ترقیاتی منصوبہ، قومی زبان میں سائنسی تکنیکی اور عمومی مطالعاتی مواد کی تیاری کے نام سے منظور کیا گیا جس کے تحت عمومی قارئین طلبہ محققین اور سکالر حضرات کے لیے قابل فکر موضوعات پر بہتر تفہیم فراہم کرنے کے لیے کتب شائع کی جائیں گی۔

## حوالہ جات

زمرہ:اردو ادارے
زمرہ:پاکستانی ادارے
مستحکم ہم جاء

**مستحکم ہم جاء** وہ کیمیائی ہم جاء ہیں جو غیر تابکار (Radioactive) ہیں۔ یعنی اُن سے کسی قسم کے شعاعیں خارج نہیں ہوتیں۔

زمرہ:ہم‌جات

زمرہ:ویکی ڈیٹا سے مختلف مختصر وضاحت
زمرہ:نظریاتی کیمیا
تائین توانائی

جب کوئی تیز رفتار زرّہ مثلاً برقیہ (Electron) کسی گیس کے ایٹم کے ساتھ ٹکراتا ہے تو اُس ایٹم سے ایک برقیہ نکل جاتا ہے، جس سے وُہ ایٹم بار آور ہوجاتا ہے۔ اِس بار آور (Charged) جوہر کو آؤن، آئن یا برقپارہ کہاجاتا ہے۔
کسی جوہر کو برقپارہ بنانے کے لیے اُس سے ایک برقیہ نکالنے کی ضرورت پڑتی ہے۔ کسی ایٹم سے ایک برقیہ نکالنے کے لیے جس یا جتنی توانائی کی ضرورت ہوتی ہے اُسے آئنسازی توانائی کہاجاتا ہے۔

زمرہ:آئون
زمرہ:جوہری طبیعیات
زمرہ:سالماتی طبیعیات
زمرہ:کیمیائی خواص
زمرہ:مقداریہ کیمیا
زمرہ:طبیعیات
زمرہ:جوہر
بخاری دباؤ

کسی چیز کے مائع یا ٹھوس مادہ کے اُوپر اُسی چیز کے بخارات یا گیس سے بننے والا دباؤ **بخاری دباؤ** کہلاتا ہے۔ بُخاراتی دَباؤ کی اِصطلاح عموماً متوازن بخاری دباؤ <small>(Equilibrium Vapor Pressure)</small> کا حوالہ دیتی ہے۔ توازنی بخاری دباؤ میں زرّات (جوہر <small>(atom)</small> یا سالمہ <small>(molecule)</small>) کا مادہ کو چھوڑ کر بخارات بنانے کی شرح، واپس مادہ میں شامل ہونے والے زرّات کی شرح کے برابر ہوتی ہے۔
بُخاری دباؤ کا اِنحصار صرف درجۂ حرارت اور مادہ کے قسم پر ہوتا ہے۔ سائنسدان درجۂ حرارت اور بخاری دباؤ سے کسی چیز کے ترکیبی اجزاء کا پتہ لگاتے ہیں .

## مزید دیکھیے
* کریٹیکل ٹمپریچر
* نقطہ کھولاؤ

زمرہ:حرحرکی خواص
زمرہ:دباؤ
زمرہ:کیمیائی ہندسیات
زمرہ:گیسیں
زمرہ:موسمیات
زمرہ:موسمیات کے بنیادی تصورات و مظاہر
زمرہ:طبیعیات
زمرہ:ہندسیاتی حرحرکیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:طبیعی کیمیا
زمرہ:علم آب و ہوا
درجہ حرارت کمرہ

ایک عام کمرے کا اوسط درجہ حرارت، جو تقریباًً 20 درجہ سنٹی گریڈ ہوتا ہے۔

زمرہ:انتقال حرارت
زمرہ:حرارت، ہوا داری اور ہوا سدھاری
زمرہ:درجہ حرارت
زمرہ:سائنسی تجربات
زمرہ:ماحولیاتی ہندسیات
زمرہ:طبیعیات
زمرہ:حرارت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
حرارتی پھیلاؤ

**حرارتی پھیلاؤ** (Thermal Expansion)، درجہ حرارت میں تبدیلی کی وجہ سے مادہ کے حجم میں تبدیلی کے رجحان کو کہتے ہیں۔ مادہ درجہ حرارت میں تبدیلی کی وجہ سے اپنے حجم کو تبدیل کرنے کا میلان رکھتا ہے۔ جب مادہ کو گرم کیا جاتا ہے تو اُس کے جوہر یا سالمات زیادہ تیزی سے حرکت کرنے لگتے ہیں، ایسا کرنے سے اُن کا درمیانی فاصلہ بڑھ جاتا ہے جس سے مادہ کے حجم میں اِضافہ ہوتا ہے۔

زمرہ:انتقال حرارت
زمرہ:تعمیراتی نقائص
زمرہ:حرارت
زمرہ:حر حرکیات
زمرہ:طبیعی مقداریں
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:اموادی علم
زمرہ:قلمیات
زمرہ:لچک
ٹھوس

**ٹھوس**  مادہ کی طبعی حالت جس میں مادہ اپنے حجم میں تبدیلی کے خلاف مزاحمت پیش کرتا ہے۔ ٹھوس مادہ کے جوہر یا سالمات ایک دوسرے کے نہایت قریب ہوتے ہیں یعنی اُن کے درمیان فاصلہ بہت کم ہوتا ہے اور ایک دوسرے کے لحاظ سے ہر ایک کی جگہ غیر متغیر ہوتی ہے یعنی اُس میں تبدیلی نہیں آتی، ٹھوس اجسام کا سخت پن اِسی خصوصیت کی وجہ سے ہے۔ کافی طاقت لگانے سے ٹھوس جسم کے شکل میں مستقل تبدیلی آجاتی ہے۔ چونکہ ٹھوس مادہ میں حرارتی توانائی ہوتی ہے، اِس کے جوہر یا سالمات اِرتعاشی حرکت کرتے ہیں۔ تاہم، یہ حرکت بہت ہی کم مقدار میں ہے جسے عام حالات میں نا تو محسوس کیا جا سکتا ہے اور نہ اِس کا مشاہدہ کیا جا سکتا ہے۔
علمِ طبیعیات کی وہ شاخ جو ٹھوس مادہ سے متعلق ہے جامد طبیعیات کہلاتی ہے جو کثیف مادہ طبیعیات کی ایک قسم ہے۔


زمرہ:مادے کی حالتیں
زمرہ:طبیعیات
زمرہ:طبیعیاتی تصورات
زمرہ:فولاد
زمرہ:برفاب
بندرگاہ

**بندرگاہ**، بحری جہازوں کو وصول کرنے اور کھیپ کو منتقل کرنے کی ایک سہولت ہے۔
تصغیر|کراچی کی بندرگاہ
بندرگاہ عموماً بحر، سمندر، دریا یا جھیل کے کنارے واقع ہوتی ہے۔ بندرگاہوں پر کھیپ کے لیے ضروری ساز و سامان اور آلات موجود ہوتے ہیں۔

## حوالہ جات

زمرہ:بحری اصطلاحات
زمرہ:بندرگاہیں
زمرہ:تحت‌الساخت
زمرہ:صنعتی عمارتیں
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
تجارت

**تجارت** دراصل اجناس (goods) اور خدمات (services) کے رضاکارانہ تبادلے کو کہا جاتا ہے۔
تصغیر|200px|ایک پاکستانی کپڑے کی منڈی
تجارت کی اصل شکل تبادلۂ اجناس تھی، جس میں اجناس اور خدمات کا براہِ راست یا بلاواسطہ تبادلہ کیا جاتا تھا۔ جدید تاجر عموماً تبادلۂ اجناس کی بجائے تجارت کا ایک وسیلہ اِستعمال کرتے ہیں، مثلاً پیسہ. نتیجتاً، خریداری کو فروخت یا منافع سے تفریق کیا جا سکتا ہے۔ پیسے کی ایجاد نے تجارت کو سادہ اور غیر پیچیدہ بنادیا ہے اور اِس کو اور ترقی سے نوازا ہے۔

دو تاجروں کے درمیان تجارت کو دو طرفی تجارت جبکہ دو سے زیادہ تاجروں کے درمیان تجارت کو کثیر فرقی تجارت کہتے ہیں۔
تجارت، اُس عمل کو بھی کہا جاتا ہے جو تاجرین اور مالیاتی منڈیوں کے کماش یا کارندے انجام دیتے ہیں۔

### بین الاقوامی یا عالمی تجارت
ملکی و قومی سرحدات کے آر پار تجارت کو بین الاقوامی یا عالمی تجارت کہاجاتا ہے۔ زیادہ تر ممالک میں یہ کل قومی پیداوار (GDP) کا ایک اہم حصہ ظاہر کرتا ہے۔ گوکہ، بین الاقوامی تجارت کی تاریخ بہت پُرانی ہے، تاہم، اِس کی اِقتصادی، معاشرتی و سماجی اور سیاسی اہمیت حالیہ صدیوں میں بڑھی ہے، خصوصاً صنعت کاری و کارخانہ داری، اعلی نقل و حمل و باربرداری، عالمگیریت، کثیر ملکی ادارے اور بیرونی ماخذیت کی بدولت حقیقتاً یہ شاید عالمی تجارت کا بڑھتا ہوا پھیلاؤ ہے جسے عموماً عالمگیریت کہاجاتا ہے۔

## مزید دیکھیے
* صنعت
* منڈی


زمرہ:بین الاقوامی تجارت
زمرہ:تجارتی گزرگاہیں
زمرہ:معاشرہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
حرارت

طبیعیات میں، حرارت، توانائی کی ایک شکل ہے جو (درجہ حرارت میں تبدیلی کی وجہ سے ) ایک جسم یا نظام سے دوسرے جسم یا نظام تک منتقل ہوتی ہے۔ حرارت کسی جسم میں موجود خردبینی ذروں (ایٹموں اور مالیکیولوں وغیرہ) کی حرکت کے باعث موجود توانائی کو کہتے ہیں۔ اِسے انگریزی حرف Q سے علامت بند کیا جاتا ہے۔ 
جب دو نظامات یا اجسام میں سے ایک جسم یا نظام کا درجہ حرارت کم اور دوسرے کا زیادہ ہو تو حرارتی توانائی زیادہ درجہ حرارت والے نظام یا جسم سے کم درجہ حرارت والے نظام یا جسم کی طرف منتقل ہوتی ہے۔ اِس عمل کو انتقال حرارت یا ایصال حرارت کہا جاتا ہے۔
حرارت اور درجہ حرارت میں ایک لطیف فرق ہے۔ درجہ حرارت کسی جسم میں موجود ذروں کی اوسط حرکی توانائی کا پیمانہ ہے۔ جبکہ حرارت ذروں کی کل حرکی توانائی ہے۔گویا اگر ہمیں کسی جسم کا درجہ حرارت اور اُس میں موجود ذروں کی تعداد معلوم ہو تو دونوں مقداروں کو ضرب دینے سے اُس جسم کی کل حرارتی توانائی حاصل ہو گی۔

زمرہ:حرارت
زمرہ:انتقال حرارت
زمرہ:حر حرکیات
زمرہ:طبیعیات
زمرہ:طبیعیاتی تصورات
زمرہ:طبیعی مقداریں
زمرہ:ویکی ڈیٹا سے مختلف مختصر وضاحت
زمرہ:علم آب و ہوا
زمرہ:توانائی
مکمل گراف

ریاضی کی شاخ نظریۂ گراف میں، ایسا گراف جس کے کوئی بھی دو واضح راس صرف اور صرف ایک کنارے سے جڑے ہوں، کو مکمل گراف کہا جاتا ہے۔ مکمل‌گراف جس کی راس کی تعداد *n* ہو کو K_n کی علامت سے لکھتے ہیں۔ مکمل گراف کی عموماً باقاعدہ کثیرالاضلاع کے روپ میں نقاشی کی جاتی ہے۔

## بیرونی روابط ==*
زمرہ:نظریہ گراف
چوہان

**چوہان** خود کو ایک اگنی ونشی (آگ سے پیدا) بتاتے ہیں۔ مگر چوہان سلطنت کی تحریروں سے پتہ لگتا ہے کہ یہ قوم ایک سوریاونشی قوم ہے چوہان بہادر قوم ہے۔ چوہان قوم بھارت اور پاکستان میں پائی جاتی ہے ہاں چوہان راجپوتوں کی سب سے بڑی گوتھ ہے۔ تاریخ میں ان کو پرتھوی راج چوہان کی سلطنت کی وجہ سے خاص طور پہ یاد کیا جاتا ہے۔ تاریخی، ثقافتی اور تعداد کے لحاظ سے ان کو بھارت اور پاکستان میں (لیکن خاص طور پہ بھارتی ریاست راجستھان میں) بہت اہمیت دی جاتی ہے۔کہ پرتھوی راج چوہان راجپوت تھا ؟ یاد

## شروعات
چوہان راجپوتوں اگنی ونش کا نظریہ پیش کیا جاتا ہے ۔ اس نظریے کے مطابق 'ابو" کے پہاڑ کے اوپر چار خاندانوں کے اجداد کا جنم ہوا جن میں( پنوار ، چوہان ، پریہار ،اور سولنگی )شامل ہیں ۔ مگر چوہان دور میں لکھی گئی تحریروں میں ان کو سوریاونشی اور شری رام چندر کی اولاد لکھا گیا ہے ۔

## تاریخ
چوہان کی سلطنت کا آغاز چھٹی صدی کے قریب ہوا ۔ چوہان شروع میں دیگر سلطنتوں جیسے گوہل اور پریہاروں کے زیر اثر رہے اور قبائل کے ساتھ ساتویں اور آٹھویں صدی کے عرب حملوں کو ناکام بنایا ۔ کچھ سالوں بعد چوہانوں کی آزاذ سلطنت قائم ہو گئی۔

زمرہ:اگنی ونش
زمرہ:بھارت کی آبادیاتی تاریخ
زمرہ:تاریخ ہندوستان
زمرہ:خاندانی نام
زمرہ:راجستھان کے راجپوت قبائل
زمرہ:راجستھان کے معاشرتی گروہ
زمرہ:ہندوستانی خاندانی نام
زمرہ:راجپوت قبائل
زمرہ:ویکی ڈیٹا سے مطابقت رکھنے والی مختصر تفصیل
مریخ کے چاند

مریخ کے دو قدرتی چاند ہیں:
بائیں|تصغیر|150px|فوبوس (اُوپر) اور دیموس (نیچے).
**[[فوبوس]] (Phobos)** اور **[[دیموس]] (Deimos)**. یہ خیال کیا جاتا ہے کہ یہ دونوں چاند اَصل میں خلائی پتھر (نجمیہ) ہیں۔ 

## مزید دیکھیے
* فوبوس
* دیموس

زمرہ:فلکیات
زمرہ:طبعی کائنات
زمرہ:نظام شمسی
زمرہ:فہرست اقمار
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
منطق

**مَنطق** صحیح سوچنے کے مطالعہ کا نام ہے۔ اس میں دونوں تشکیلی اور غیر تشکیلی منطق شامل ہیں۔ ریاضیاتی منطق درست نتیجہ اخذ کرنے یا منطقی حقائق کی سائنس ہے۔ یہ ایک تشکیلی علم ہے جہاں اس بات کی تفتیش کی جاتی ہے کہ نتائج، بنیاد سے کس طرح ایک غیر جانبدارانہ انداز سے بنائی جارہی ہے۔

منطق لفظ نطق کا مصدرمیمی ہے جس کے معنی ہے گفتگو کرنا۔ کیونکہ یہ علم، ظاہری اور باطِنِی نُطْقْ میں نکھار پیدا کرتا ہے اس لیے اسے منطق کہتے ہیں۔ نطقِ ظاہری (تکلّم) میں نکھار سے مراد یہ ہے کہ اس علم کا جاننے والا دوسروں کے مقابلے میں اچھے انداز سے گفتگو کر سکتاہے۔ اور نطق باطنی (ادراک) میں نکھارسے مراد یہ ہے کہ اس علم کا جاننے والا اشیاء کے حقائق یعنی ان کی اجناس اورفصول وغیرہ سے واقف ہو جاتا ہے۔

## واضع
علم منطق کو سب سے پہلے ارسطو نے سکندر اعظم کے حکم سے وضع کیا۔

## علمِ منطق کی تعریف
منطق کے لُغوی معنی گفتگو کرنا ہے جبکہ اصطلاح میں اس کی تعریف یہ ہے: 
منطق ایسا قانونی آلہ ہے جس کا لحاظ اور رعايت ذہن کوغور و فکر میں غلطی سے بچا لے۔

## موضوع
وہ معلومات تصوریہ اور معلومات تصدیقیہ جو مجہول تصوری اور مجہول تصدیقی تک پہنچا دیں۔ منطق کا موضوع *معلومات تصوریہ* اور* معلو مات تصدیقیہ* ہیں، معلومات تصدیقیہ کو حجت کہتے ہیں۔

اس لیے علم منطق کے دو اہم باب ہیں:
* باب تصورات جس میں مفردات کے بارے میں بحث ہوتی ہے۔
* تصدیقات جس میں جملوں یا قضایا کے بارے میں بحث ہوتی ہے۔

### تصورات
تصورات کے اہم موضوعات دلالت، الفاظ کی تقسیمات، مفہوم کلی، نسب اربعہ اور تعریف ہیں تعریف کو قولِ شارح اور معرِّف بھی کہتے ہیں۔ تعریف یعنی معلوم تصوری سے مجہولِ تصوری کو حاصل کرنا۔ جیسے حیوانِ ناطق سے انسان کا علم حاصل ہوتا ہے۔ لہذا حیوانِ ناطق معرِّف اور انسان معرَّف ہے۔

مزید وضاحت: تعریف یعنی کسی شے کا معرف وہ مفہوم ہوتا ہے جو اس شے پر محمول ہو، تاکہ اس شے کے تصور کا فائدہ دے۔ مثلاً حیوانِ ناطق، انسان کے لیے۔

### تصدیقات
اس باب میں قضیہ (جملہ) کی تعریف، اقسام اور استدلال یا استنتاج کی تعریف اور اس کے مختلف طریقوں کے بارے میں بحث کی جاتی ہے۔ اس باب کو باب حجت بھی کہاجاتا ہے۔ حجت یا احتجاج عربی زبان میں استدلال کو کہتے ہیں۔ استدلال کے تین طریقے ہیں:
# قیاس
# استقراء
# تمثیل

## غرض وغایت
کسی چیز میں غور و فکر کرتے وقت ذہن کو غلطی سے بچانا k۔

## حوالہ جات


زمرہ:استدلال
زمرہ:افکار
زمرہ:تاریخ افکار
زمرہ:تاریخ تعلیم
زمرہ:تاریخ ریاضی
زمرہ:تاریخ سائنس
زمرہ:تاریخ فلسفہ
زمرہ:تجرید
زمرہ:تشکیلی علوم
زمرہ:تنقیدی افکار
زمرہ:عقل
زمرہ:علم ادراک
زمرہ:فلسفہ کی شاخیں
زمرہ:فلسفہ منطق
زمرہ:فلسفہ
زمرہ:فلسفیانہ منطق
زمرہ:منطق کی تاریخ
زمرہ:ویکی ڈیٹا سے مطابقت رکھنے والی مختصر تفصیل
اگنی ونش

**اگنی ونشی** ہندو تاریخ اور کہانیوں میں ان قوموں کو کہا جاتا ہے جو آگ سے پیدا ہوئیں اور جن کا مقصد اسوروں یعنی بلاؤں کا خاتمہ تھا۔اگنی ونشی کے علاوہ سوریہ ونشی اور چندرا ونشی قوموں کا بھی ذکر کیا گیا ہے۔

**اگنی کل** ہندو دیومالا کے مطابق اگنی کل کو برہمنوں نے دیتوں (شیطان) سے مقابلہ کرنے کے لیے دیوتاؤں کی مدد سے کوہ آبو پر ایک اگنی کنڈ (آگ کے الاؤ) روشن کرکے اس میں سے پیدا کیا تھا۔ ان سب سے اعلیٰ پنوار اور پھر بالترتیب سولنگی یا چالک، پڑھیار اور چوہان شامل ہیں۔ (جیمزٹاڈ۔ تاریخ راجستھان جلد اول، 102۔ 114) یہ چاروں چھتیس راج کلی میں شامل ہیں، اس کے علاوہ ان کی کئی شاخیں بھی چھتیس راج کلی میں شامل ہیں۔ (دیکھے چھتیس راج کلی)
	جیمز ٹاڈ انھیں تکشک کی نسل سے بتاتا۔ اس کا کہنا ہے کہ ان اقوام کا تعلق وسط ایشیا سے ہے۔ ان کے خیالات جو رزمیہ اشعار میں بیان کیے گئے ہیں وہ سیتھاکی اقوام کے ہیں۔ ان کی جو سمادیاں دستیاب ہویئں ہیں، خصوصاً گولکندہ دکن وغیرہ میں ان سے ظاہر ہوتا ہے کہ وہ کوہ آبو کی روایت پر ایمان نہیں رکھتے تھے۔ اس کے علاوہ ان کے قدیم کتبوں کی تحریریں پالی زبان میں ہیں اور ان مقامات سے ملی ہیں جہاں پہلے بدھ مذہب رائج تھا۔ مسلمانوں کے حملے کے وقت اگنی اقوام ہندو مذہب کی بجائے وہ جین اور بدھ مذہب پر کاربند تھے۔ اس سے صاف ظاہر ہوتا ہے کہ برہمنوں نے ان کی اگنی کنڈ کی پیدائش اپنے مفادات کے لیے گھڑی تھی اور نیز یہ اقوام مقامی نہیں ہیں بلکہ یہ بیرونی خانہ بدوش حملہ آور قومیں تھیں اور ان کے قص میں ایسی روایات ملتی ہیں جن سے معلوم ہوتا ہے کہ ان کا نسلی تعلق چندر بنسیوں، اگنی کل اور جاٹوں سے قریبی ہے۔

## حوالہ جات


زمرہ:راجپوت قبائل
زمرہ:ہندومت
سورہ الم نشرح

قرآن مجید کی 94 ویں سورت ہے جس میں 8 آیات ہیں۔ 

## نام

پہلے ہی فقرے کو اس سورت کا نام قرار دیا گیا ہے۔ 

## زمانۂ نزول

اس کا مضمون سورۂ ضحیٰ سے اس قدر ملتا جلتا ہے کہ یہ دونوں سورتیں قریب قریب ایک ہی زمانے اور ایک جیسے حالات میں نازل شدہ معلوم ہوتی ہیں۔ حضرت عبد اللہ بن عباس  فرماتے ہیں کہ یہ مکۂ معظمہ میں والضحیٰ کے بعد نازل ہوئی۔ 

## موضوع اور مضمون

اس کا مقصد و مدعا بھی رسول اللہ کو تسلی دینا ہے۔ نبوت سے پہلے حضور  کو کبھی اُن حالات سے سابقہ پیش نہ آیا تھا جن کا سامنا نبوت کے بعد دعوتِ اسلامی کا آغاز کرتے ہی یکایک آپ کو کرنا پڑا۔ یہ خود آپ کی زندگی میں ایک انقلابِ عظیم تھا جس کا کوئی اندازہ آپ کو قبلِ نبوت کی زندگی میں نہ تھا۔ اسلام کی تبلیغ آپ نے کیا شروع کی کہ دیکھتے دیکھتے وہی معاشرہ آپ کا دشمن ہو گیا جس میں آپ پہلے بڑی عزت کی نگاہ سے دیکھے جاتے تھے۔ وہی رشتہ دار، دوست، اہل قبیلہ اور اہل محلہ آپ کو گالیاں دینے لگے جو پہلے آپ کو ہاتھوں ہاتھ لیتے تھے۔ مکہ میں کوئی آپ کی بات سننے کا روادار نہ تھا۔ راہ چلتے آپ پر آوازے کسے جانے لگے۔ قدم قدم پر آپ کے سامنے مشکلات ہی مشکلات تھیں۔ اگرچہ رفتہ رفتہ آپ کو اِن حالات، بلکہ اِن سے بدرجہا زیادہ سخت حالات کا مقابلہ کرنے کی عادت پر گئی، لیکن ابتدائی زمانہ آپ کے لیے نہایت دل شکن تھا۔ اسی بنا پر آپ کو تسلی دینے کے لیے پہلے سورۂ ضحیٰ نازل کی گئی اور پھر اِس سورت کا نزول ہوا۔ 

اس میں اللہ تعالٰی نے سب سے پہلے آپ کو بتایا ہے کہ ہم نے آپ کو تین بہت بڑی نعمتیں عطا کی ہیں جن کی موجودگی میں کوئی وجہ نہیں کہ آپ دل شکستہ ہوں۔ ایک شرح صدر کی نعمت، دوسری یہ نعمت کہ آپ کے اوپر سے ہم نے وہ بھاری بوجھ اتار دیا جو نبوت سے پہلے آپ کی کمر توڑے ڈال رہا تھا۔ تیسری رفعِ ذکر کی نعمت جو آپ سے بڑھ کر تو درکنار آپ کے برابر بھی کبھی کسی بندے کو نہیں دی گئی۔ 

اس کے بعد رب کائنات اپنے بندے اور رسول  کو یہ اطمینان دلاتا ہے کہ مشکلات کا یہ دور، جس سے آپ کو سابقہ پیش آ رہا ہے، کوئی بہت لمبا دور نہیں ہے بلکہ اس تنگی کے ساتھ ہی ساتھ فراخی کا دور بھی لگا چلا آ رہا ہے۔ یہ وہی بات ہے جو سورۂ ضحیٰ میں اس طرح فرمائی گئی تھی کہ آپ کے لیے ہر بعد کا دور پہلے دورسے بہتر ہوگا اور عنقریب آپ کا رب آپ کو وہ کچھ دے گا جس سے آپ کا دل خوش ہو جائے گا۔ 

آخر میں حضور  کو ہدایت فرمائی گئی ہے کہ ابتدائی دور کی اِن سختیوں کا مقابلہ کرنے کی طاقت آپ کے اندر ایک ہی چیز سے پیدا ہوگی اور وہ یہ ہے کہ جب آپ مشاغل سے فارغ ہوں تو عبادت کی مشقت و ریاضت میں لگ جائیں اور ہر چیز سے بے نیاز ہو کر صرف اپنے رب سے لو لگائیں۔ یہ وہی ہدایت ہے جو حضور  کو سورۂ مزمل میں بھی دی گئی ہے۔ 

زمرہ:اسلامی سانچے
زمرہ:سورتیں
زمرہ:ویکی ڈیٹا سے مطابقت رکھنے والی مختصر تفصیل
سورہ التین

قرآن مجید کی 95 ویں سورت جس میں 8 آیات ہیں۔ 

## نام

پہلے ہی لفظ *التّین* کو اس سورت کا نام قرار دیا گیا ہے۔ 

## زمانۂ نزول
 
قتادہ کہتے ہیں کہ یہ سورت مدنی ہے۔ ابن عباس  سے دو قول منقول ہیں۔ ایک یہ کہ یہ مکی ہے اور دوسرا یہ کہ مدنی ہے۔ لیکن جمہور علما اسے مکی ہی قرار دیتے ہیں اور اس کے مکی ہونے کی کھلی ہوئی علامت یہ ہے کہ اس میں شہر مکہ کے لیے *ھٰذا البلد الامین* (یہ پرامن شہر) کے الفاظ استعمال کیے گئے ہیں۔ ظاہر ہے کہ اگر اس کا نزول مدینہ میں ہوا ہوتا تو مکہ کے لیے *یہ شہر* کہنا صحیح نہیں ہو سکتا تھا۔ علاوہ بریں سورت کے مضمون پر غور کرنے سے محسوس ہوتا ہے کہ یہ مکۂ معظمہ کے بھی ابتدائی دور کی نازل شدہ سورتوں میں سے ہے، کیونکہ اس میں کوئی نشان اس امر کا نہیں پایا جاتا کہ اس کے نزول کے وقت کفر و اسلام کی کشمکش برپا ہو چکی تھی اور اس کے اندر مکی دور کی ابتدائی سورتوں کا وہی اندازِ بیان پایا جاتا ہے جس میں نہایت مختصر اور دل نشین طریقہ سے لوگوں کو سمجھایا گیا ہے کہ آخرت کی جزا و سزا ضروری اور سراسر معقول ہے۔ 

## موضوع اور مضمون
 
اس کا موضوع ہے جزا و سزا کا اثبات۔ اس غرض کے لیے سب سے پہلے جلیل القدر انبیا کے مقامات ظہور کی قسم کھا کر فرمایا گیا ہے کہ اللہ تعالٰی نے انسان کو بہترین ساخت پر پیدا کیا ہے۔ اگرچہ اس حقیقت کو دوسرے مقامات پر قرآن مجید میں مختلف طریقوں سے بیان کیا گیا ہے۔ مثلاً کہیں فرمایا کہ انسان کو خدا نے زمین میں اپنا خلیفہ بنایا اور فرشتوں کو اس کے آگے سجدہ کرنے کا حکم دیا۔ ۔ کہیں فرمایا کہ انسان اُس امانتِ الٰہی کا حامل ہوا ہے جسے اٹھانے کی طاقت زمین و آسمان اور پہاڑوں میں بھی نہ تھی ۔ کہیں فرمایا کہ ہم نے بنی آدم کو عزت بخشی اور اپنی بہت سی مخلوقات پر فضیلت عطا کی ۔ لیکن یہاں خاص طور پر انبیا کے مقاماتِ ظہور کی قسم کھا کر یہ فرمانا کہ انسان کو بہترین ساخت پر پیدا کیا گیا ہے، یہ معنی رکھتا ہے کہ نوع انسانی کو اِتنی بہتر ساخت عطا کی گئی کہ اس کے اندر نبوت جیسے بلند ترین منصب کے حامل لوگ پیدا ہوئے جس سے اونچا منصب خدا کی کسی دوسری مخلوق کو نصیب نہیں ہوا۔ 

اس کے بعد یہ بتایا گیا کہ انسان میں دو قسمیں پائی جاتی ہیں، ایک وہ جو اس بہترین ساخت پر پیدا ہونے کے بعد برائی کی طرف مائل ہوتے ہیں اور اخلاقی پستی میں گرتے گرتے اُس انتہا کو پہنچ جاتے ہیں جہاں ان سے زیادہ نیچ کوئی دوسری مخلوق نہیں ہوتی، دوسرے وہ جو ایمان و عمل صالح کا راستہ اختیار کر کے اس گراوٹ سے بچ جاتے ہیں اور اُس مقامِ بلند پر قائم رہتے ہیں جو اُن کے بہترین ساخت پر پیدا ہونے کا لازمی تقاضا ہے۔ نوع انسانی میں اِن دو قسموں کے لوگوں کا پایا جانا ایک ایسا امر واقعی ہے جس سے انکار نہیں کیا جا سکتا، کیونکہ اس کا مشاہدہ انسانی معاشرے میں ہر جگہ ہر وقت ہو رہا ہے۔ 

آخر میں اس امر واقعی سے یہ استدلال کیا گیا ہے کہ جب انسانوں میں یہ دو الگ الگ اور ایک دوسرے سے قطعی مختلف قسمیں پائی جاتی ہیں تو پھر جزائے اعمال کا کیسے انکار کیا جا سکتا ہے۔ اگر پستی میں گرنے والوں کو کوئی سزا اور بلندی پر چڑھنے والوں کو کوئی اجر نہ ملے اور انجامِ کار دونوں کا یکساں ہو، تو اس کے معنی یہ ہیں کہ خدا کی خدائی میں کوئی انصاف نہیں ہے۔ حالانکہ انسانی فطرت اور انسان کی عقلِ عام یہ تقاضا کرتی ہے کہ جو شخص بھی حاکم ہو وہ انصاف کرے۔ پھر یہ کیسے تصور کیا جا سکتا ہے کہ اللہ، جو سب حاکموں سے بڑا حاکم، ہے، وہ انصاف نہیں کرے گا۔ 
## حوالہ جات

زمرہ:اسلامی سانچے
زمرہ:سورتیں
زمرہ:ویکی ڈیٹا سے مطابقت رکھنے والی مختصر تفصیل
سورہ الزلزال

## نام
پہلی آیت کے لفظ *زلزالھا* سے ماخوذ ہے۔
زمانۂ نزول
اس کے مکی اور مدنی ہونے میں اختلاف ہے۔ ابن مسعود ، عطاء، جابر اور مجاہد کہتے ہیں کہ یہ مکی ہے اور ابن عباس  کا بھی ایک قول اس کی تائید کرتا ہے۔ بخلاف اس کے قتادہ اور مقاتل کہتے ہیں کہ یہ مدنی ہے اور ابن عباس  سے بھی دوسرا قول اس کے مدنی ہونے کی تائید میں نقل ہوا ہے۔ اس کے مدنی ہونے پر حضرت ابو سعید خدری  کی اُس روایت سے استدلال کیا جاتا ہے جو ابن ابی حاتم نے ان سے نقل کی ہے کہ جب یہ آیت نازل ہوئی کہ *فمن یعمل مثقال ذرۃ خیرا یرہ ومن یعمل مثال ذرۃ شرا یرہ* تو میں نے عرض کیا یا رسول اللہ کیا میں اپنا عمل دیکھنے والا ہوں؟ حضور نے فرمایا ہاں، میں نے عرض کیا "یہ بڑے بڑے گناہ؟" آپ نے جواب دیا "ہاں " میں نے عرض کیا "اور یہ چھوٹے چھوٹے گناہ بھی؟" حضور نے فرمایا ہاں۔ اس پر میں نے کہا "پھر تو میں مارا گیا؟" حضور  نے فرمایا "خوش ہو جاؤ اے ابو سعید، کیونکہ ہر نیکی اپنے جیسی دس نیکیوں کے برابر ہوگی۔ " اس حدیث سے اس سورت کے مدنی ہونے پر استدلال کی بنا یہ ہے کہ حضرت ابو سعید خدری مدینے کے رہنے والے تھے اور غزوۂ احد کے بعد سن بلوغ کو پہنچے۔ اس لیے اگر یہ سورت ان کی موجودگی میں نازل ہوئی تھی، جیسا کہ ان کے بیان سے ظاہر ہے، تو اسے مدنی ہونا چاہیے لیکن صحابہ اور تابعین کا جو طریقہ آیات اور سورتوں کی شان نزول کے بارے میں تھا، اس کی تشریح سورۂ دہر کے مضمون میں بیان کی جا چکی ہے، اس لیے کسی صحابی کا یہ کہنا ہے کہ یہ آیت فلاں موقع پر نازل ہوئي، اس بات کا قطعی ثبوت نہیں ہے کہ اس کا نزول اسی وقت ہوا تھا۔ ہو سکتا ہے کہ حضرت ابو سعید نے ہوش سنبھالنے کے بعد جب پہلی مرتبہ حضور  کی زبان مبارک سے یہ سورت سنی ہو اس وقت اس کے آخری حصے سے خوف زدہ ہو کر انھوں نے حضور  سے وہ سوالات کیے ہوں جو اوپر درج کیے گئے ہیں اور اس واقعہ کو انھوں نے اس طرح بیان کیا ہو کہ جب یہ آیت نازل ہوئی تو میں نے حضور  سے یہ عرض کیا۔ اگر یہ روایت سامنے نہ ہو تو قرآن کو سمجھ کر پڑھنے والا ہر شخص یہی محسوس کرے گا کہ یہ مکی سورت ہے، بلکہ اس کے مضمون اور اندازِ بیان سے تو اس کو یہ محسوس ہوگا کہ یہ مکہ کے بھی اس ابتدائی دور میں نازل ہوئی ہوگی جب نہایت مختصر اور انتہائی دلنشین طریقہ سے اسلام کے بنیادی عقائد لوگوں کے سامنے پیش کیے جا رہے تھے۔
موضوع اور مضمون
اس کا موضوع ہے موت کے بعد دوسری زندگی اور اس میں ان سب اعمال کا پورا کچا چٹھا انسان کے سامنے آ جانا جو اس نے دنیا میں کیے تھے۔ سب سے پہلے تین مختصر تقریروں میں یہ بتایا گیا ہے کہ موت کے بعد دوسری زندگی کس طرح واقع ہوگی اور وہ انسان کے لیے کیسی حیران کن ہوگی۔ پھر دو فقروں میں بتایا گیا ہے کہ یہی زمین جس پر رہ کر انسان نے بے فکری کے ساتھ ہر طرح کے اعمال کیے ہیں اور جس کے متعلق کبھی اس کے وہم و گمان میں بھی یہ بات نہیں آئی کہ یہ بے جان چیز کسی وقت اس کے افعال کی گواہی دے گی، اس روز اللہ تعالٰی کے حکم سے بول پڑے گی اور ایک ایک انسان کے متعلق یہ بیان کر دے گی کہ کس وقت کہاں اس نے کیا کام کیا تھا۔ اس کے بعد فرمایا گیا ہے کہ اس دن زمین کے گوشے گوشے سے انسان گروہ در گروہ اپنے مرقدوں سے نکل نکل کر آئیں گے تاکہ ان کے اعمال ان کو دکھائے جائیں اور اعمال کی یہ پیشی ایسی مکمل اور مفصل ہوگی کہ کوئی ذرہ برابر نیکی یا بدی بھی ایسی نہ رہ جائے گی جو سامنے نہ آ جائے۔

زمرہ:اسلامی معادیات
زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات
سورہ عادیات

## نام
پہلے ہی لفظ *العٰدیٰت* کو اس کا نام قرار دیا گیا ہے۔ 
زمانۂ نزول
اس کے مکی اور مدنی ہونے میں اختلاف ہے۔ حضرت عبد اللہ بن مسعود، جابر، حسن بصری، عکرمہ اور عطاء کہتے ہیں کہ یہ مکی ہے۔ حضرت انس بن مالک اور قتادہ کہتے ہیں کہ مدنی ہے اور حضرت ابن عباس سے دو قول منقول ہوئے ہیں ایک یہ کہ سورت مکی ہے اور دوسرا یہ کہ مدنی ہے لیکن سورت کا مضمون اور انداز بیان صاف بتا رہا ہے کہ یہ نہ صرف مکی ہے بلکہ مکہ کے بھی ابتدائی دور کی نازل ہوئی ہے۔ 
## موضوع اور مضمون
اس کا مقصود لوگوں کو یہ سمجھانا ہے کہ انسان آخرت کا منکر یا اس سے غافل ہو کر کیسی اخلاقی پستی میں گر جاتا ہے اور ساتھ ساتھ لوگوں کو اس بات سے خبردار بھی کرنا ہے کہ آحرت میں صرف ان کے ظاہری افعال ہی کی نہیں بلکہ ان کے دلوں میں چھپے ہوئے اسرار تک کی جانچ پڑتال ہوگی۔ 
اس مقصد کے لیے عرب میں پھیلی ہوئي اس عام بے امنی کو دلیل کے طور پر پیش کیا گیا ہے جس سے سارا ملک تنگ آیا ہوا تھا۔ ہر طرف کشت و خون برپا تھا۔ لوٹ مار کا بازار گرم تھا۔ قبیلوں پر قبیلے چھاپے مار رہے تھے اور کوئی شخص بھی رات چین سے نہیں گزار سکتا تھا کیونکہ ہر وقت یہ کھٹکا لگا رہتا تھا کہ کب کوئی دشمن صبح سویرے اس کی بستی پر ٹوٹ پڑے۔ یہ ایک ایسی حالت تھی جسے عرب کے سارے ہی لوگ جانتے تھے اور اس کی قباحت کو محسوس کرتے تھے۔ اگرچہ لٹنے والا اس پر ماتم کرتا تھا اور لوٹنے والا اس پر خوش ہوتا تھا، لیکن جب کسی وقت لوٹنے والے کی شامت آ جاتی تھی تو وہ بھی یہ محسوس کر لیتا تھا کہ یہ کیسی بری حالت ہے جس میں ہم لوگ مبتلا ہیں۔ اس صورت حال کی طرف اشارہ کر کے یہ بتایا گیا ہے کہ موت کے بعد دوسری زندگی اور اس میں خدا کے حضور جواب دہی سے ناواقف ہو کر انسان اپنے رب کا ناشکرا ہو گیا ہے، وہ خدا کی دی ہوئی قوتوں کو ظلم و ستم اور غارت گری کے لیے استعمال کر رہا ہے، وہ مال و دولت کی محبت میں اندھا ہو کر ہر طریقے سے اسے حاصل کرنے کی کوشش کرتا ہے، خواہ وہ کیسا ہی ناپاک اور گھناؤنا طریقہ ہو اور اس کی حالت خود اس بات کی گواہی دے رہی ہے کہ وہ اپنے رب کی عطا کی ہوئی قوتوں کا غلط استعمال کر کے ناشکری کر رہا ہے۔ اس کی یہ روش ہر گز نہ ہوتی اگر وہ اس وقت کو جانتا ہوتا جب قبروں سے زندہ ہو کر اٹھنا ہوگا اور جب وہ ارادے اور وہ اغراض و مقاصد تک دلوں سے نکال کر سامنے رکھ دی جائیں گے جن کی تحریک سے اس نے دنیا میں طرح طرح کے کام کیے تھے۔ اس وقت انسانوں کے رب کو خوب معلوم ہوگا کہ کون کیا کر کے آیا ہے اور کس کے ساتھ کیا برتاؤ کیا جانا چاہیے۔ 

زمرہ:سورتیں
زمرہ:اسلامی سانچے
زمرہ:ویکی ڈیٹا سے مطابقت رکھنے والی مختصر تفصیل
زمرہ:نظر انداز کردہ ڈیٹا سیلز کے ساتھ خانہ معلومات سانچے استعمال کرنے والے صفحات